එතුමා රටට මෙච්චර සේවයක් කරද්දී බස් ගැටලුවලට විසඳුම් ලබාදෙන බවට පොරොන්දු වී සිටියදී බස් වර්ජනය නොකරන බවද පැවැසීය.ජාතික ප්‍රතිපත්තියට අනුව බස් ගාස්තු සංශෝධනයට සිය සංගම් කැමැත්ත පළ කරන අතර රජය මඟින් ලබාදීමට නියමිත 6.2% බස් ගාස්තුවට තමන් එකඟ බවද පැවැසීය.පෞද්ගලික බස් රථවලින් රටට ලොකු සේවයක් වන බවට ජනාධිපතිතුමා පිළිඅරගෙන තිබේ.රජයත් මගී ජනතාවත් අපහසුතාවයට පත්වන අයුරින් බස් වර්ජනයක් සිදු නොකරන අතර බස් රථවලට අවශ්‍ය ටයර් හා ටියුබ් ගමනාගමන කොමිසම හරහා මාර්ග බලපත්‍ර තිබෙන අයට ලබාදෙන්නේ නම් කූට ජාවාරම්කරුවනට වැඩි ගණන් ගෙවන්න සිදු වන්නේ නැතැයිද පැවැසීය.සියයට දහයක බස් ගාස්තු වැඩිවීමක් අවශ්‍ය නොමැති බවත් එසේ වැඩි කරන ලෙස ඉල්ලා පෞද්ගලික බස් සමාගම මෙන් අන්තර් පළාත් පෞද්ගලික බස් සමාගම වර්ජනය නොකරන බවත් වෙනදාට වඩා හොඳ සේවාවක් අද දිනයේ පවත්වන බවත් සරත් විජිත කුමාර මහතා පැවැසීය.අන්තර් පළාත් පෞද්ගලික බස් සංගමයේ ලේකම් මංජුල පෙරේරා ඇතුළු බස් රථ හිමියන් හා නිලධාරීන් රැසක් මෙම අවස්ථාවට සහභාගී වූහ. .